pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กสร. ยกนิคมอุตสาหกรรมเวลโกรว์เป็นต้นแบบ แรงงานสัมพันธ์สมานฉันท์แห่งแรกของประเทศไทย
วันอังคารที่ 14 ธันวาคม 2564
กสร. ยกนิคมอุตสาหกรรมเวลโกรว์เป็นต้นแบบ แรงงานสัมพันธ์สมานฉันท์แห่งแรกของประเทศไทย
กสร. จัดประชุมภาคีเครือข่ายแรงงานสัมพันธ์ในนิคมอุตสาหกรรม ภายใต้โครงการส่งเสริมแรงงานสัมพันธ์เชิงรุกในภาวะวิกฤตภายใต้บริบทใหม่ (New Normal) พุ่งเป้าลดปัญหาข้อขัดแย้งระหว่างนายจ้างและลูกจ้างด้วยระบบทวิภาคี เริ่มนิคมฯ เวลโกรว์ เป็นต้นแบบ
นายนิยม สองแก้ว อธิบดีกรมสวัสดิการและคุ้มครองแรงงานกล่าวในฐานะประธานเปิดการประชุมภาคีเครือข่ายแรงงานสัมพันธ์ในนิคมอุตสาหกรรม ภายใต้โครงการส่งเสริมแรงงานสัมพันธ์เชิงรุกในภาวะวิกฤตภายใต้บริบทใหม่ (New Normal) ว่า การสร้างความสัมพันธ์อันดีระหว่างนายจ้าง ลูกจ้าง ถือเป็นสิ่งสําคัญในการลดปัญหาข้อขัดแย้ง ข้อพิพาทแรงงาน ทําให้เกิดความร่วมมือกันแก้ไขปัญหาในสถานประกอบกิจการด้วยระบบทวิภาคีตามนโยบายส่งเสริมแรงงานสัมพันธ์เชิงรุกในภาวะวิกฤติของนายสุชาติ ชมกลิ่น รัฐมนตรีว่าการกระทรวงแรงงานภายใต้สถานการณ์การแพร่ระบาดของโรคติดเชื้อไวรัสโคโรนา 2019 และการปรับตัวของภาคอุตสาหกรรมในยุคที่มีการเปลี่ยนแปลงด้านนวัตกรรม เทคโนโลยีสมัยใหม่ (Disruptive Technology) ส่งผลทําให้เกิดการเปลี่ยนแปลงรูปแบบการจ้างงานตามโลกยุคดิจิทัล ที่ใช้เทคโนโลยีเป็นหลักในการทํางาน ซึ่งกระทบต่อการบริหารกิจการของนายจ้างทําให้เกิดการเปลี่ยนแปลงสภาพการจ้างของลูกจ้างอย่างรุนแรง รวมทั้งการจ้างงานที่มีแนวโน้มจะมีความขัดแย้งระหว่างนายจ้าง ลูกจ้าง ตลอดจนการเปลี่ยนแปลงของเศรษฐกิจไทยภายใต้บริบทใหม่ (New Normal) ที่ไม่อาจหลีกเลี่ยงได้ จากเหตุการณ์ดังกล่าวทําให้เกิดความท้าทายด้านแรงงานในการแก้ไขปัญหาร่วมกัน ซึ่งการประชุมในครั้งนี้จึงถือเป็นโอกาสอันดีที่จะทําให้นายจ้าง ลูกจ้าง และองค์กรแรงงานในสถานประกอบกิจการที่ตั้งอยู่ในนิคมอุตสาหกรรมเวลโกรว์ อําเภอบางปะกง จังหวัดฉะเชิงเทรา ได้แสดงความคิดเห็น เสนอแนะเพื่อร่วมกันหาแนวทางในการแก้ไขปัญหาความขัดแย้งในสถานประกอบกิจการ การลงนามในบันทึกแสดงความมุ่งมั่นนําการบริหารแรงงานสัมพันธ์ที่ดีด้วยระบบทวิภาคีเพื่ออยู่ร่วมกันแบบสมานฉันท์นี้ มีความรับผิดชอบบนพื้นฐานของการทํางานร่วมกันภายใต้กฎหมายซึ่งจะทําให้ทั้งสองฝ่ายสามารถอยู่ร่วมกันอย่างสันติสุข
อธิบดี กสร.กล่าวเพิ่มเติมว่า การประชุมในครั้งนี้จัดขึ้น ณ ห้องประชุมสํานักงานนิคมอุตสาหกรรมเวลโกรว์ ชั้น 2 จังหวัดฉะเชิงเทรา โดยได้รับเกียรติจากสํานักงานสวัสดิการและคุ้มครองแรงงานจังหวัดฉะเชิงเทรา และนายกิตติ เหลืองรุจินัทท์ ผู้อํานวยการนิคมอุตสาหกรรมเวลโกรว์ ในการลงนามบันทึกแสดงความมุ่งมั่นนําการบริหารแรงงานสัมพันธ์ที่ดีด้วยระบบทวิภาคีเพื่ออยู่ร่วมกันแบบสมานฉันท์ ผู้เข้าร่วม ประกอบด้วยนายจ้าง ลูกจ้าง จากสถานประกอบกิจการที่ตั้งอยู่ในนิคมอุตสาหกรรมเวลโกรว์ จํานวน 40 คนจากสถานประกอบกิจการ 20 แห่ง และผู้เข้าประชุมผ่าน Video Conference โดยมุ่งหวังให้นิคมอุตสาหกรรมเวลโกรว์เป็นนิคมอุตสาหกรรมต้นแบบแรงงานสัมพันธ์สมานฉันท์แห่งแรกของประเทศไทย
รัฐบาลไทย-ข่าวทำเนียบรัฐบาล-“สถานการณ์โควิด-19 กรมราชทัณฑ์ ยังควบคุมได้ดี พร้อมเตรียมแผนรับมือกับการแพร่ระบาดอย่างเป็นระบบ”
วันศุกร์ที่ 16 กรกฎาคม 2564
“สถานการณ์โควิด-19 กรมราชทัณฑ์ ยังควบคุมได้ดี พร้อมเตรียมแผนรับมือกับการแพร่ระบาดอย่างเป็นระบบ”
“สถานการณ์โควิด-19 กรมราชทัณฑ์ ยังควบคุมได้ดี พร้อมเตรียมแผนรับมือกับการแพร่ระบาดอย่างเป็นระบบ”
ในวันศุกร์ที่ 16 กรกฎาคม เวลา 09.00 น.ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะผู้อํานวยการศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม เป็นประธานการประชุมติดตามการดําเนินงานตาม 5 แผนงานการป้องกันและแก้ไขสถานการณ์ Covid-19 ภายในสถานที่ควบคุมของหน่วยงานในสังกัดกระทรวงยุติธรรม ครั้งที่ 41/2564 โดยมี นายนิยม เติมศรีสุข รองปลัดกระทรวงยุติธรรม พ.ต.ท.วรรณพงษ์ คชรักษ์ อธิบดีกรมพินิจและคุ้มครองเด็กและเยาวชน นายอายุตม์ สินธพพันธุ์ อธิบดีกรมราชทัณฑ์ นายวีระกิตติ์ หาญปริพรรณ์ รองอธิบดีกรมราชทัณฑ์ และเจ้าหน้าที่ที่เกี่ยวข้องเข้าร่วมประชุมผ่านระบบการประชุมทางไกล (Video Conference) ร่วมกับผู้บัญชาการเรือนจําในจังหวัดที่มีสถานการณ์การแพร่ระบาดของเชื้อไวรัสโคโรนา 2019 (COVID-19) และห้องประชุม 1 ชั้น 2 กรมราชทัณฑ์ อําเภอเมือง จังหวัดนนทบุรี
นายวัลลภ นาคบัว รองปลัดกระทรวงยุติธรรมและโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 ภายในสถานที่ควบคุมของหน่วยงานในสังกัดกระทรวงยุติธรรม หรือ ศบค.ยธ. เปิดเผยว่า ภาพรวมการระบาดของกรมราชทัณฑ์ พบเรือนจําระบาดเพิ่ม 1 แห่ง คือเรือนจําจังหวัดสุโขทัย ทําให้มีเรือนจําสีขาวลดลงอยู่ที่ 119 แห่ง และเรือนจําสีแดง 14 แห่ง ในวันนี้พบผู้ติดเชื้อรายใหม่เพิ่มขึ้นส่วนใหญ่จากเรือนจําแพร่ระบาดเดิม ซึ่งเป็นการตรวจหาเชื้อตามรอบในกลุ่มเสี่ยงสูงเพื่อควบคุมโรค ขณะที่มีผู้ป่วยที่รักษาหายสะสม 35,900 ราย หรือ 93% ของผู้ติดเชื้อสะสม 38,619 ราย สําหรับผู้ต้องขัง ที่ยังรักษาตัวอยู่ เป็นผู้ป่วยกลุ่มสีเขียว 74.3% สีเหลือง 24.8% และสีแดง 0.9% ผู้เสียชีวิตสะสม 47 ราย หรือ 0.1% โดยไม่มีรายงานผู้เสียชีวิตต่อเนื่องเป็นวันที่ 6
นายวัลลภ กล่าวเพิ่มเติมว่า ในที่ประชุม ศบค.ยธ. วันนี้ ยังคงเน้นย้ําเรื่องการเฝ้าระวังเชื้อจากภายนอกและการเตรียมแผนเผชิญเหตุ รวมทั้งการทําความเข้าใจขั้นตอนการปฏิบัติงานของเจ้าหน้าที่ให้ชัดเจนตามหลักระบาดวิทยา โดยเฉพาะใน 4 ประเด็นหลัก คือ 1.การเตรียมพื้นที่ให้มีความพร้อมรองรับทั้งการระบาดภายในและจากห้องกักโรค 2.การเตรียมแผนขั้นตอนการปฏิบัติงานเมื่อเกิดเหตุให้ครบถ้วนและชัดเจน 3.การเตรียมบุคลากรให้พร้อมและมีความเข้าใจในการปฏิบัติงาน และ 4.การเตรียมข้อมูล ทั้งข้อมูลด้านบุคลากร ผู้ต้องขัง สถานที่ รวมถึงเตรียมการส่งต่อข้อมูลผ่านระบบ ให้สามารถบริหารจัดการ เมื่อเกิดการระบาดได้อย่างรวดเร็วและมีประสิทธิภาพ
ทั้งนี้ ปัจจุบัน กรมราชทัณฑ์ ได้ดําเนินการฉีดวัคซีนแก่ผู้ต้องขังในเรือนจําและทัณฑสถานไปแล้ว รวมเข็มที่ 1 และเข็มที่ 2 จํานวน 84,302 โดส จากการจัดสรรตามแผนของกรมควบคุมโรค และจากแหล่งอื่น รวม 97,044 โดส ซึ่งขณะนี้ยังอยู่ระหว่างการประสานไปยังกรมควบคุมโรค เพื่อขอรับการจัดสรรวัคซีนเพิ่มเติม เพื่อทยอยฉีดให้แก่ผู้ต้องขังกลุ่มอื่นๆ จนครอบคลุมทั้งหมดต่อไป
รัฐบาลไทย-ข่าวทำเนียบรัฐบาล-โอนแล้ว! 3 ก.ย. เงินผู้สูงอายุตกเบิก เข้าบัตรสวัสดิการฯ
วันศุกร์ที่ 3 กันยายน 2564
โอนแล้ว! 3 ก.ย. เงินผู้สูงอายุตกเบิก เข้าบัตรสวัสดิการฯ
....
วันนี้ (3 ก.ย. 64) กรมบัญชีกลาง เริ่มจ่ายเงินเข้าบัตรสวัสดิการแห่งรัฐให้ผู้สูงอายุที่มีรายได้น้อย 100 บาท/เดือน สําหรับผู้มีรายได้ไม่เกิน 30,000 บาท/ปี และ 50 บาท/เดือน สําหรับผู้มีรายได้เกิน 30,000 แต่ไม่เกิน 100,000 บาท/ปี
.
โดยจะจ่ายย้อนหลัง 4 เดือน มิ.ย. - ก.ย. 63 และจ่ายแบบเดือนเว้นเดือน ตั้งแต่ ต.ค 63 - ส.ค. 64
.
วงเงินนี้ ใช้จ่ายผ่านเครื่องรูดบัตร EDC แอปถุงเงินประชารัฐ และถอนเป็นเงินสดได้ที่ตู้ ATM หรือ สาขา ธ.กรุงไทย หากมีข้อสงสัยสอบถามได้ที่ Call center บัตรสวัสดิการแห่งรัฐ 0-2109-2345
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​ครม.รับทราบยกเว้นค่าผ่านทางทางพิเศษบูรพาวิถี และทางพิเศษกาญจนาภิเษก(บางพลี-สุขสวัสดิ์)ช่วงเทศกาลปีใหม่
วันอังคารที่ 21 ธันวาคม 2564
​ครม.รับทราบยกเว้นค่าผ่านทางทางพิเศษบูรพาวิถี และทางพิเศษกาญจนาภิเษก(บางพลี-สุขสวัสดิ์)ช่วงเทศกาลปีใหม่
​ครม.รับทราบยกเว้นค่าผ่านทางทางพิเศษบูรพาวิถี และทางพิเศษกาญจนาภิเษก(บางพลี-สุขสวัสดิ์)ช่วงเทศกาลปีใหม่
วันนี้ 21 ธ.ค. 64 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)รับทราบการยกเว้นการจัดเก็บค่าผ่านทางพิเศษของทางพิเศษบูรพาวิถี (ทางพิเศษสายบางนา-ชลบุรี ทางยกระดับด้านทิศใต้สนามบินสุวรรณภูมิเชื่อมทางพิเศษบูรพาวิถีและทางเชื่อมต่อทางพิเศษกาญจนาภิเษก(บางพลี-สุขสวัสดิ์) กับทางพิเศษบูรพาวิถี และทางพิเศษกาญจนาภิเษก(บางพลี-สุขสวัสดิ์)และทางพิเศษสายเชื่อมระหว่างถนนวงแหวนอุตสาหกรรมกับทางพิเศษกาญจนาภิเษก(บางพลี-สุขสวัสดิ์) ในช่วงเทศกาลปีใหม่ 2565 ตั้งแต่วันที่ 30 ธันวาคม 2564 เวลา 00.01นาฬิกา ถึงวันที่ 3 มกราคม 2565 เวลา 24.00 นาฬิกา
สําหรับทางพิเศษบูรพาวิถีระหว่างวันที่ 30 ธันวาคม 2564-3มกราคม 2565 จะมีปริมาณจราจร 142,448 คัน/วัน รวม 5 วันเป็นจํานวน 712,249 คัน รายได้ที่ไม่ได้เรียกเก็บรวม 5 วัน 21 ล้านบาท มูลค่าจากการประหยัดเวลาเดินทาง 44 ล้านบาท ส่วนทางพิเศษกาญจนาภิเษก(บางพลี-สุขสวัสดิ์) ปริมาณจราจร 201,517 คัน/วัน รวม 5 วัน 1,007,585 คัน รายได้ที่ไม่ได้เรียกเก็บรวม 5 วัน 42 ล้านบาท มูลค่าจากการประหยัดเวลาการเดินทาง 26 ล้านบาท
รัฐบาลไทย-ข่าวทำเนียบรัฐบาล-ศ. (พิเศษ) ดร. เอนก บรรยายพิเศษให้กับนักศึกษาปริญญาเอก เรื่อง การเสริมสร้างบารมีอย่างมีคุณธรรม ที่มหาวิทยาลัยสวนดุสิต
วันศุกร์ที่ 1 กรกฎาคม 2565
ศ. (พิเศษ) ดร. เอนก บรรยายพิเศษให้กับนักศึกษาปริญญาเอก เรื่อง การเสริมสร้างบารมีอย่างมีคุณธรรม ที่มหาวิทยาลัยสวนดุสิต
ศ. (พิเศษ) ดร. เอนก บรรยายพิเศษให้กับนักศึกษาปริญญาเอก เรื่อง การเสริมสร้างบารมีอย่างมีคุณธรรม ที่มหาวิทยาลัยสวนดุสิต
ศ. (พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ได้รับเกียรติบรรยายพิเศษให้กับนักศึกษาปริญญาเอก เรื่อง การเสริมสร้างบารมีอย่างมีคุณธรรม ที่ห้องประชุมชั้น 5 อาคารสํานักงาน มหาวิทยาลัยสวนดุสิต เมื่อวันที่ 18 มิถุนายน 2565 โดยท่าน รมว.อว. ได้บรรยายถึงการเตรียมความพร้อมในความเป็นผู้นําในอนาคต ที่ต้องมี Mindset ที่เชื่อว่าทุกอย่างเปลี่ยนแปลงได้ โดยเฉพาะเชื่อว่าประเทศไทยและคนไทยปฏิรูปได้ อย่างเช่น อว. ที่ดําเนินการปฏิรูปและปลดล็อกไปแล้วหลายเรื่อง ทั้งเรื่องไม่มีเวลาเรียนขั้นต่ํา ไม่มีรีไทร์ การเข้าสู่ตําแหน่งทางวิชาการ หลักสูตร WINS หลักสูตร Sandbox ที่ตอนนี้ได้ลงนาม MOU กับ BOI ในการผลิตนักวิศวะและนักวิทยาศาสตร์พันธุ์ใหม่ ให้ได้ 10,000 คน ใน 3 ปี รวมไปถึง อว.ช่วยชาติผ่าวิกฤตโควิด-19 ที่ อว. ได้ริเริ่มใช้โรงเรียนแพทย์ มหาวิทยาลัย มาทําเป็นโรงพยาบาลสนาม ศูนย์ฉีดวัคซีน และการใช้ดนตรีบําบัดผ่อนคลายความทุกข์ที่ได้จัดไปแล้วทั่วประเทศ และที่สําคัญและประสบความสําเร็จอย่างมากคือ โครงการ U2T ที่ขณะนี้กําลังดําเนินการเป็นปีที่ 2 ได้รับผลตอบรับกว่า 40,000 คน ที่สนใจสมัครในวันแรก ซึ่งทั้งหมดนี้คือทรัพยากรที่ อว. มี ทั้งด้านบุคลากร สถานที่ องค์ความรู้ที่หลากหลาย นํามาทําให้เกิดความเปลี่ยนแปลง สร้างคุณประโยชน์ให้กับประชาชนและประเทศชาติอย่างมหาศาล โดยใช้ Mindset ที่ว่า เปลี่ยนปัญหาให้เป็นโอกาส ทําดี ทําเร็ว ทํามาก และทําอย่างประหยัด อย่าคิดว่าจะทําอะไรต้องรอให้พร้อมก่อน นอกจากนี้ ได้เน้นย้ําว่า การเป็นผู้นําที่ดีจะต้องเสริมสร้างบารมีอย่างมีคุณธรรมในแบบทางสายกลาง ไม่หย่อนไม่ตึงจนเกินไป อีกทั้งให้เข้มงวดกับตัวเองให้มาก แล้วผ่อนปรนให้ผู้อื่นมากขึ้น จึงจะประสบความสําเร็จในการเป็นผู้นําที่ดีและมีคุณธรรม
รัฐบาลไทย-ข่าวทำเนียบรัฐบาล-บสย. ผนึก “ตลาดนัดสินเชื่อออนไลน์” นำร่อง SMEs ลำปาง เปิดห้อง Breakout Rooms ปรึกษาฟรี “แก้หนี้” ออนไลน์
วันเสาร์ที่ 25 กันยายน 2564
บสย. ผนึก “ตลาดนัดสินเชื่อออนไลน์”  นําร่อง SMEs ลําปาง เปิดห้อง Breakout Rooms ปรึกษาฟรี “แก้หนี้” ออนไลน์
บสย. เพิ่มขอบข่ายบริการให้คําปรึกษาทางการเงิน เพื่อผู้ประกอบการ SMEs ในโครงการ “ตลาดนัดสินเชื่อออนไลน์  : Online Market Place “ ร่วมกับธนาคารแห่งประเทศไทย และองค์กรพันธมิตร นําร่องจังหวัดลําปาง
บรรษัทประกันสินเชื่ออุตสาหกรรมขนาดย่อม (บสย.) เพิ่มขอบข่ายบริการให้คําปรึกษาทางการเงิน เพื่อผู้ประกอบการ SMEs ในโครงการ “ตลาดนัดสินเชื่อออนไลน์ : Online Market Place “ ร่วมกับธนาคารแห่งประเทศไทย และองค์กรพันธมิตร นําร่องจังหวัดลําปาง ในรูปแบบห้องปรึกษาออนไลน์ Breakout Rooms 27 กันยายน นี้ มั่นใจตอบโจทย์ SMEs แก้ปัญหาหนี้ และการเข้าถึงสินเชื่อแบบตรงเป้า
นายวิเชษฐ วรกุล รองผู้จัดการทั่วไปอาวุโส สายงานบริหารช่องทางและพัฒนาผู้ประกอบการ บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. ได้เพิ่มช่องทางและขอบข่ายการให้บริการ การปรึกษาทางการเงินสําหรับผู้ประกอบการ SMEs เพื่ออํานวยความสะดวกการให้คําปรึกษาในรูปแบบใหม่ ผ่านระบบออนไลน์ โดยล่าสุดได้เข้าร่วมโครงการ “ตลาดนัดสินเชื่อออนไลน์ (Online Market Place) ของธนาคารแห่งประเทศไทย ประเดิมโซนภาคเหนือ นําร่องจังหวัดลําปาง ร่วมกับหอการค้าจังหวัดลําปาง สภาอุตสาหกรรมจังหวัดลําปาง สมาพันธ์เอสเอ็มอีไทย ในวันจันทร์ที่ 27 กันยายน 2564 ระหว่างเวลา 13.30-16.30 น.
ทั้งนี้ บสย.ได้เตรียมให้บริการแก่ผู้ประกอบการ SMEs ที่ลงทะเบียนขอรับคําปรึกษาการเข้าถึงสินเชื่อ และปรึกษาปัญหาหนี้ ในห้องปรึกษาออนไลน์ Breakout Rooms โดยทีมที่ปรึกษา บสย. ภายใต้บรรยากาศเป็นกันเอง ให้คําปรึกษาเฉพาะกลุ่ม มั่นใจตอบโจทย์ความต้องการและตรงเป้าที่สุด
สําหรับผู้ประกอบการ SMEs ภาคเหนือจังหวัดลําปางต้องการขอรับคําปรึกษาด้านสินเชื่อ และต้องการรับคําปรึกษาแก้ปัญหาหนี้ ในวันจันทร์ที่ 27 กันยายน นี้ เวลา13.30-16.30 ยืนยันเข้าร่วมโครงการ คลิกลงทะเบียนที่ https://forms.office.com/Pages/ResponsePage.aspx?id=DQSIkWdsW0yxEjajBLZtrQAAAAAAAAAAAAN__kMIEb5UMFRGM1JaWkRSTjROU0RUS1FGNU1HMUZZTS4u&qrcode=true
ฝ่ายสื่อสารและภาพลักษณ์องค์กร
ชนิญญา สันสมภาค 081-860-7477 ศรัญยู ตันติเสรี 086-797-2525
รัฐบาลไทย-ข่าวทำเนียบรัฐบาล-วธ.ผลิตหนังสั้นสร้างสรรค์สังคมชุดใหม่ “น้ำตาในเปลวเพลิง”และ“สู้สุดใจ” เผยหลังกระแสตอบรับหนังสั้น“ปากดี”และ“10 บาทของครู”ดีเยี่ยม ยอดวิวผ่านสื่อออนไลน์ของวธ.กว่า 5.3 ล้านครั้ง
วันจันทร์ที่ 23 พฤษภาคม 2565
วธ.ผลิตหนังสั้นสร้างสรรค์สังคมชุดใหม่ “น้ําตาในเปลวเพลิง”และ“สู้สุดใจ” เผยหลังกระแสตอบรับหนังสั้น“ปากดี”และ“10 บาทของครู”ดีเยี่ยม ยอดวิวผ่านสื่อออนไลน์ของวธ.กว่า 5.3 ล้านครั้ง
วธ.ผลิตหนังสั้นสร้างสรรค์สังคมชุดใหม่ “น้ําตาในเปลวเพลิง”และ“สู้สุดใจ” เผยหลังกระแสตอบรับหนังสั้น“ปากดี”และ“10 บาทของครู”ดีเยี่ยม ยอดวิวผ่านสื่อออนไลน์ของวธ.กว่า 5.3 ล้านครั้ง
วธ.ผลิตหนังสั้นสร้างสรรค์สังคมชุดใหม่ “น้ําตาในเปลวเพลิง”และ“สู้สุดใจ” เผยหลังกระแสตอบรับหนังสั้น“ปากดี”และ“10 บาทของครู”ดีเยี่ยม ยอดวิวผ่านสื่อออนไลน์ของวธ.กว่า 5.3 ล้านครั้ง ผลิตหนังสั้นเพิ่ม 2 เรื่อง “น้ําตาในเปลวเพลิง”และ“สู้สุดใจ” นําเสนอเรื่องราวของคนธรรมดา ที่เป็นฮีโร่ในชีวิตจริง ด้วยความมีคุณธรรม ความอดทน เสียสละ จิตอาสา มีน้ําใจและกตัญญู ต่อครอบครัว สถาบัน จนได้รับการชื่นชมเป็นแบบอย่างแก่สังคม เด็ก เยาวชน และบุคคลทั่วไป เตรียมเผยแพร่เร็วๆนี้
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.) ได้ดําเนินนโยบายตามแผนแม่บทส่งเสริมคุณธรรมแห่งชาติ ฉบับที่ 1 ( พ.ศ.2559-2564) โดยจัดทําโครงการสร้างภาพยนตร์ส่งเสริมสังคมที่นําเสนอเนื้อหาเข้ากับบริบทวิถีชีวิตของคนไทยในสถานการณ์ปัจจุบัน อย่างสร้างสรรค์และมีคุณค่าแก่การยกย่องเชิดชู สร้างแรงบันดาลใจให้แก่ผู้ที่ได้รับชมผ่านมิติด้านศาสนา ศิลปะและวัฒนธรรม รวมทั้งนโยบายวธ.ในการเสริมสร้างจิตสํานึกและค่านิยมเชิงบวกสู่สังคมคุณธรรม ในบริบทสังคมไทยและสังคมโลก ภายใต้แนวคิด “วัฒนธรรมทําดี ทํางาน ทําเงิน” โดยจัดทําในรูปแบบสื่อภาพยนตร์สั้นส่งเสริมสังคมไทย เพื่อเผยแพร่ไปยังเด็ก เยาวชนและประชาชนอย่างทั่วถึง ซึ่งในปีที่แล้ววธ.จัดทําโครงการสร้างภาพยนตร์สั้น ระยะที่ 1 จํานวน 2 เรื่อง ได้แก่ เรื่องที่ 1 “ปากดี” และ เรื่องที่ 2 “10 บาทของครู” เพื่อส่งเสริมปลูกฝังคุณธรรม จริยธรรม ความอดทน เสียสละ มีน้ําใจ และความกตัญญูให้แก่เด็กและเยาวชน ซึ่งวธ.ได้เผยแพร่ภาพยนตร์สั้น 2 เรื่องนี้ผ่านสื่อโทรทัศน์ สื่อออนไลน์ทั้งยูทูป TikTok และเพจเฟซบุ๊กของวธ. โดยมีกระแสตอบรับเป็นอย่างดีและมียอดผู้เข้าชมภาพยนตร์สั้นทั้ง 2 เรื่องรวมทั้งหมด 5,326,564 ครั้ง รวมทั้งยังได้จัดทําบทบรรยาย เป็นภาษาอังกฤษ และภาษาจีน เผยแพร่อย่างกว้างขวางในต่างประเทศอีกด้วย
รัฐมนตรีว่าการกระทรวงวัฒนธรรม กล่าวอีกว่า ปีนี้วธ.ขับเคลื่อนโครงการสร้างภาพยนตร์สั้น ระยะที่ 2 จํานวน 2 เรื่อง คือ เรื่องแรก“น้ําตาในเปลวเพลิง” เป็นเรื่องราวของ “พอส” เด็กหนุ่มวัย 18 ปี ผู้มีหัวใจอาสา อยากเป็นอาสากู้ภัยตามรอยของแม่ที่เป็นอาสาของชุมชน พอสหยุดเรียนต่อเพื่อมาดูแลพ่อและเพื่อให้พี่ชายได้เรียน ต่อมาพอสเสียชีวิตเพราะเข้าไปช่วยดับเพลิงในโรงงานที่ถูกไฟไหม้ แม้ต้องสูญเสียลูกชายแต่แม่ของพอสก็ภูมิใจในความเสียสละอันยิ่งใหญ่ของลูกชาย และเรื่องที่สอง “สู้สุดใจ” เป็นเรื่องของ“แสตมป์” เด็กสาวนักชกมวยสากลที่ต่อสู้เพื่อความฝันและครอบครัว “แสตมป์”กลับมาชกมวยอีกครั้ง หลังจากหยุดชกไปนาน แต่การชกครั้งนี้เป็นการเดิมพันอนาคตอาชีพบนสังเวียนของเธอซึ่ง“ครอบครัว”และ“ความฝัน” เป็นพลังใจสําคัญ ทําให้แสตมป์ฮึดสู้ชกมวยแบบสุดใจเพื่อชัยชนะ ขณะนี้วธ.ถ่ายทําภาพยนตร์ทั้ง 2 เรื่องนี้เสร็จเรียบร้อยแล้ว และเตรียมที่จะเผยแพร่ผ่านสื่อต่างๆ เพื่อส่งเสริมปลูกฝังคุณธรรม จริยธรรม ความอดทน มีจิตอาสา เสียสละ มีน้ําใจ และความกตัญญูให้แก่เด็กและเยาวชน เพื่อเป็นแบบอย่างแก่สังคม
รัฐบาลไทย-ข่าวทำเนียบรัฐบาล-ก.แรงงาน แถลงจัดงาน “วันแรงงานแห่งชาติ 1 พ.ค. 65” ณ กระทรวงแรงงาน
วันพฤหัสบดีที่ 21 เมษายน 2565
ก.แรงงาน แถลงจัดงาน “วันแรงงานแห่งชาติ 1 พ.ค. 65” ณ กระทรวงแรงงาน
รมว.แรงงาน แถลงข่าวการจัดงานวันแรงงานแห่งชาติ 1 พฤษภาคม 2565 เผยนายกรัฐมนตรีเป็นประธานในพิธีเปิดพร้อมรับข้อเรียกร้องจากแรงงาน ณ กระทรวงแรงงาน พร้อมทั้งจัดกิจกรรมสร้างการรับรู้ด้านแรงงานโดยหน่วยงานในสังกัดกระทรวงแรงงาน และกลุ่มผู้ใช้แรงงาน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และพลเอก ประวิตร วงษ์สุวรรณ รองนายกรัฐมนตรีที่ดูแลและกํากับกระทรวงแรงงาน ตระหนักถึงความสําคัญของพี่น้องผู้ใช้แรงงาน ได้ส่งความความปรารถนาดีมายังพี่น้องผู้ใช้แรงงานทุกสาขาอาชีพทั้งในและต่างประเทศ และสนับสนุนให้มีการจัดงานวันแรงงานแห่งชาติ ประจําปี พ.ศ. 2565 โดยการจัดงานในปีนี้มีคณะกรรมการจัดงานวันแรงงานแห่งชาติประกอบด้วย ประธานสภาองค์การลูกจ้าง 14 แห่ง ประธานสหพันธ์แรงงานรัฐวิสาหกิจแห่งประเทศไทย และประธานศูนย์ประสานงานแรงงานนอกระบบ โดยมี นายสุชาติ ไทยล้วน ประธานสภาองค์การลูกจ้างแห่งชาติ เป็นประธานคณะกรรมการจัดงาน ซึ่งกิจกรรมภายในงานวันแรงงาน ประกอบด้วย พิธีเปิดงานวันแรงงานแห่งชาติ โดยมีพลเอก ประยุทธ์ จันทร์โอชา นายกรัฐมนตรี เป็นประธานพร้อมรับข้อเรียกร้อง และกล่าวสุนทรพจน์ต่อผู้ใช้แรงงาน การเคลื่อนริ้วขบวนรถเทิดพระเกียรติ และริ้วขบวนรถของผู้ใช้แรงงาน ออกจากสนามหลวงมายังกระทรวงแรงงาน และมีการเสวนาเรื่อง ‘เศรษฐกิจยุคโควิดกระทบแรงงานและค่าจ้างอย่างไร’ โดยมีผู้เข้าร่วมเสวนาประกอบด้วย นายพนัส ไทยล้วน ประธานสภาองค์การลูกจ้างแรงงานแห่งประเทศไทย นายชินโชติ แสงสังข์ ประธานสภาองค์การลูกจ้างสภาแรงงานแห่งประเทศไทย และศาสตราภิชาน แล ดิลกวิทยรัตน์ นักวิชาการอิสระ โดยมีผู้ดําเนินรายการ คือ คุณปนัดดา วงศ์ผู้ดี มาสร้างสีสันและเพิ่มความรู้แก่พี่น้องแรงงาน พร้อมทั้งมีการจัดนิทรรศการของหน่วยงานสังกัดกระทรวงแรงงาน และกลุ่มผู้ใช้แรงงาน
รมว.แรงงาน กล่าวต่อไปว่า กระทรวงแรงงานมีความห่วงใยและตระหนักถึงความสําคัญของพี่น้องผู้ใช้แรงงาน และจะนําเอาข้อเรียกร้องและข้อแนะนําจากพี่น้องผู้ใช้แรงงาน มาพิจารณาเพื่อใช้ในการออกนโยบายให้เข้ากับสถานการณ์ที่ประเทศไทยต้องประสบกับวิกฤตการแพร่ระบาดของโรคติดเชื้อไวรัสโคโรนา 2019 (COVID-19) เพื่อยกระดับคุณภาพชีวิตของผู้ใช้แรงงานและครอบครัวให้มีความมั่นคง และยั่งยืน
รัฐบาลไทย-ข่าวทำเนียบรัฐบาล-รพ.บุษราคัม ขยายแผนรับผู้ป่วยสีเหลือง จาก กทม. ปริมณฑล และจังหวัดใกล้เคียง ถึง 31 ส.ค. 64
วันจันทร์ที่ 21 มิถุนายน 2564
รพ.บุษราคัม ขยายแผนรับผู้ป่วยสีเหลือง จาก กทม. ปริมณฑล และจังหวัดใกล้เคียง ถึง 31 ส.ค. 64
กระทรวงสาธารณสุข ปรับแผนโรงพยาบาลบุษราคัม ขยายบริการรักษาผู้ป่วยโควิด 19 กลุ่มสีเหลืองในพื้นที่ กทม. ปริมณฑล และจังหวัดใกล้เคียง ทั้งคนไทยและคนต่างด้าว ให้บริการต่อจนถึง 31 สิงหาคม 2564
กระทรวงสาธารณสุข ปรับแผนโรงพยาบาลบุษราคัม ขยายบริการรักษาผู้ป่วยโควิด 19 กลุ่มสีเหลืองในพื้นที่ กทม. ปริมณฑล และจังหวัดใกล้เคียง ทั้งคนไทยและคนต่างด้าว ให้บริการต่อจนถึง 31 สิงหาคม 2564 ช่วยให้โรงพยาบาลใหญ่ดูแลรักษาผู้ป่วยอาการหนัก และลดการตั้งโรงพยาบาลสนาม ตั้งแต่ 14 พ.ค. มีผู้ป่วยเข้ารับการรักษาแล้ว 3,094 ราย ผู้ป่วยเข้ารับการรักษาเฉลี่ยวันละ 81 ราย จํานวนผู้ป่วยเพิ่มขึ้นต่อเนื่อง
วันนี้ (21 มิถุนายน 2564) ที่กระทรวงสาธารณสุข จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า กระทรวงสาธารณสุข ได้ปรับแนวทางรองรับผู้ป่วยโควิด 19 ของโรงพยาบาลบุษราคัม จากเดิมที่รับดูแลผู้ป่วยในพื้นที่ กทม. ปริมณฑล ขยายบริการให้กับผู้ป่วยจังหวัดใกล้เคียงทั้งคนไทยและคนต่างด้าวและเนื่องจากยังคงพบผู้ติดเชื้อเพิ่มขึ้นต่อเนื่อง จึงได้ขยายเวลาจากเดิมที่ทําสัญญากับทางเมืองทองธานีไว้ถึง 30 มิถุนายน 2564 ได้ขยายการให้บริการต่อไปจนถึง 31 สิงหาคม 2564 โดยตั้งแต่วันที่ 14 พฤษภาคม -20 มิถุนายน 2564 มีผู้ป่วยโควิด 19 เข้ารับการรักษาเฉลี่ยวันละ 81 ราย ผู้ป่วยสะสม 3,094 ราย รักษาหายกลับบ้าน1,731 ราย ส่งรักษาต่อ 130 ราย ยังอยู่ระหว่างการรักษา 1,233 ราย เป็นผู้ป่วยกลุ่มอาการสีเหลืองอ่อน 930 รายกลุ่มสีเหลือง 303 ราย เหลือจํานวนเตียงว่าง 928 เตียง ได้มอบให้ผู้ตรวจราชการและนายแพทย์สาธารณสุขจังหวัดในเขตสุขภาพที่ 3, 4, 5, และ 6 ประสานกับโรงพยาบาลบุษราคัมวางแผนการส่งต่อผู้ป่วยรายใหม่ ซึ่งจะช่วยลดภาระค่าใช้จ่าย และภาระงานของจังหวัดในการเปิดโรงพยาบาลสนามใหม่
ทั้งนี้ โรงพยาบาลบุษราคัมได้เปิดให้บริการดูแลรักษาผู้ป่วยโควิด 19 โดยเฉพาะกลุ่มสีเหลืองจากพื้นที่กรุงเทพและปริมณฑล เพื่อให้มีจํานวนเตียงรองรับผู้ป่วยอาการหนักได้อย่างต่อเนื่อง โดยเปิดให้บริการระยะแรกเมื่อวันที่ 14 พฤษภาคม จํานวน 1,083 เตียง และในระยะที่ 2 เมื่อวันที่ 28 พฤษภาคม จํานวน 1,076 เตียง ซึ่งที่ผ่านมาด้วยความพร้อมด้านสถานที่ อุปกรณ์ เครื่องมือ เทคโนโลยีที่เหมาะสมและเพียงพอ รวมถึงบุคลากรทางการแพทย์จิตอาสาจากโรงพยาบาลทั่วประเทศผลัดเปลี่ยนหมุนเวียนมาช่วยกันปฏิบัติงานกว่า 200 คน ทําให้สามารถคลี่คลายการขาดแคลนเตียง ช่วยให้โรงพยาบาลขนาดใหญ่ในเขต กทม.และปริมณฑล สามารถดูแลรักษาผู้ป่วยอาการหนักได้อย่างเต็มที่
******************************** 21 มิถุนายน 2564
รัฐบาลไทย-ข่าวทำเนียบรัฐบาล-โฆษกรัฐบาลขอบคุณ Russell Crowe โปรโมตการเปิดประเทศแบบปลอดภัย 1 พ.ย. นี้ ขณะที่”นายกฯ”แนะชูศิลปะไทย 5 ภาคในเวทีเคาท์ดาวน์ 2565
วันศุกร์ที่ 29 ตุลาคม 2564
โฆษกรัฐบาลขอบคุณ Russell Crowe โปรโมตการเปิดประเทศแบบปลอดภัย 1 พ.ย. นี้  ขณะที่”นายกฯ”แนะชูศิลปะไทย 5 ภาคในเวทีเคาท์ดาวน์ 2565
โฆษกรัฐบาลขอบคุณ Russell Crowe ช่วยโปรโมตการเปิดประเทศแบบปลอดภัย 1 พ.ย. นี้  พร้อมเชิญชวนเดินทางมาเที่ยวไทย ขณะที่”นายกฯ”แนะกระทรวงการท่องเที่ยวฯ และททท. เชิญศิลปินระดับโลกแทนลิซ่า Blackpink พร้อมชูศิลปะไทย 5 ภาคในเวทีเคาท์ดาวน์ 2565
นายธนกรวังบุญคงชนะโฆษกประจําสํานักนายกรัฐมนตรีกล่าวขอบคุณนายRussell Croweอีกครั้งแม้จะเดินทางออกนอกประเทศหลังจากเสร็จสิ้นการถ่ายทําภาพยนตร์ที่ประเทศไทยแต่ได้โพสต์ข้อความผ่านทวิตเตอร์ส่วนตัวใจความว่า"วันที่1พ.ย.จะเป็นวันแรกที่ประเทศไทยเปิดรับนักท่องเที่ยวต่างชาติที่ได้รับวัคซีนครบ2โดสจาก45ประเทศและเขตบริหารพิเศษฮ่องกงโดยไม่ต้องกักตัวพร้อมชื่นชมประเทศไทยที่มีสถานที่สวยงามมีเสน่ห์และน่าสนใจจํานวนมากผู้คนให้การต้อนรับอย่างอบอุ่นเป็นกันเองขอเชิญชวนผู้ที่ถูกล็อกดาว์น แยกกักหรือกักตัวรวมทั้งอื่นๆ กลับมาท่องเที่ยว"ซึ่งนอกจากจะเป็นการช่วยโปรโมตการท่องเที่ยวไทยยังแสดงให้เห็นว่านายRussell Croweมีความเชื่อมั่นและมั่นใจในมาตรการการเปิดประเทศแบบปลอดภัยSafety Entryและการท่องเที่ยวแบบไม่ต้องกักตัวTest and Goของไทยตามแนวทางที่พลเอกประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้ไว้โดยจะเริ่ม1พ.ย.นี้ด้วย
โฆษกประจําสํานักนายกกล่าวกรณีศิลปินลิซ่าBlackpinkไม่สามารถเข้าร่วมกิจกรรมงานเคาท์ดาวน์ปีใหม่ที่จะจัดขึ้นได้เนื่องจากติดตารางงานที่กําหนดไว้ก่อนหน้าว่านายกรัฐมนตรียังแสดงความเสียใจแต่เข้าใจจึงได้มอบหมายให้รัฐมนตรีว่าการกระทรวงการท่องเที่ยวและกีฬาและการท่องเที่ยวแห่งประเทศไทยหารือเชิญศิลปินระดับโลกที่มีชื่อเสียงและเป็นที่รู้จักท่านอื่นๆร่วมกิจกรรมแทนเพื่อเป็นการดึงดูดนักท่องเที่ยวพร้อมทั้งยังแนะให้มีการแสดง5ภาคเพิ่มเติมเพื่อแสดงถึงศิลปวัฒนธรรมของประเทศไทยที่มีศักยภาพไม่แพ้ความมั่นคงและเศรษฐกิจและเป็นที่ยอมรับในหลายประเทศด้วยเช่นกัน
ทั้งนี้ การท่องเที่ยวแห่งประเทศไทยมีแผนจะจัดกิจกรรมReopen Thailand: Culture & Tourism Festivalในพื้นที่นําร่องการท่องเที่ยวและพื้นที่อื่นๆทั่วประเทศรวมการแสดงศิลปินพื้นบ้านศิลปินสาขาต่างๆทุกสังกัดทุกแนวเพลงตามนโยบายของนายกรัฐมนตรีพร้อมกับส่งเสริมการท่องเที่ยวผ่านสถานที่ท่องเที่ยวและอาหารถิ่นกระตุ้นการท่องเที่ยวภายในประเทศและตอบโจทย์การเปิดประเทศและสนับสนุนการพลิกฟื้นเศรษฐกิจด้วย
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งเจ้าท่า เข้าระงับจุดพบน้ำมันรั่วเพิ่ม
วันศุกร์ที่ 18 กุมภาพันธ์ 2565
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งเจ้าท่า เข้าระงับจุดพบน้ํามันรั่วเพิ่ม
พร้อมเตรียมป้องกันตลอด 24 ชั่วโมง
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยถึงความคืบหน้าเหตุน้ํามันดิบรั่วไหลที่ จ.ระยอง ล่าสุดเมื่อวันที่ 15 กุมภาพันธ์ 2565 บริษัทสตาร์ ปิโตรเลียม รีไฟน์นิ่ง จก.(มหาชน) SPRC มีหนังสือแจ้งมายังกรมเจ้าท่า พบจุดเสียหายบริเวณท่ออ่อนส่งน้ํามันในตําแหน่งที่สองเพิ่มเติมส่งผลให้น้ํามันที่ค้างท่ออาจรั่วไหลออกมาได้ บริษัทฯ จึงขอปฏิบัติงานพันท่อเพื่อป้องกันการรั่วไหลของน้ํามันดังกล่าว ตนจึงได้สั่งการให้กรมเจ้าท่าประสานหน่วยงานที่เกี่ยวข้องระดมกําลังคนและอุปกรณ์ เตรียมความพร้อมเข้าระงับเหตุ ได้จัดเรือรวมจํานวน 32 ลํา วางแนวบูมล้อมรอบบริเวณใกล้จุดเกิดเหตุ เพื่อป้องกันคราบน้ํามันดิบแพร่กระจายออกไปเป็นวงกว้าง เตรียมใช้เรือดูด ตักคราบน้ํามันดิบที่ลอยอยู่ในทะเลแล้ว นอกจากนี้ได้สั่งกําชับมาตรการและแผนรองรับเหตุที่เกิดขึ้นให้มีความรัดกุม และป้องกันการเกิดเหตุซ้ํา ดังนี้
1. การปฏิบัติการในทะเล ให้บริษัทฯ ดําเนินการแก้ไขให้รัดกุมเพิ่มมากขึ้นกว่าเดิมและเตรียมแผนรองรับเพื่อป้องกันไม่ให้เกิดเหตุการณ์ซ้ําขึ้นอีก
2. ให้หน่วยงานที่เกี่ยวข้อง เตรียมความพร้อมเจ้าหน้าที่ วัสดุอุปกรณ์ ตลอด 24 ชั่วโมง
3. การสื่อสาร ขอให้บริษัทฯ ชี้แจง ทําความเข้าใจกับพี่น้องประชาชนให้ทราบสถานการณ์และมาตรการในการดําเนินการต่อเนื่อง เพื่อให้ประชาชนมีความเข้าใจในสถานการณ์ที่ถูกต้อง
รัฐบาลไทย-ข่าวทำเนียบรัฐบาล-รองโฆษกรัฐบาลเผย ปีการศึกษา65 กยศ. ขอกู้แล้วกว่า 5.9 แสนราย อยู่ระหว่างชำระหนี้รวมทั้งหมด 3.4 ล้านราย
วันเสาร์ที่ 27 สิงหาคม 2565
รองโฆษกรัฐบาลเผย ปีการศึกษา65 กยศ. ขอกู้แล้วกว่า 5.9 แสนราย อยู่ระหว่างชําระหนี้รวมทั้งหมด 3.4 ล้านราย
รองโฆษกรัฐบาลเผย ปีการศึกษา65 กยศ. ขอกู้แล้วกว่า 5.9 แสนราย อยู่ระหว่างชําระหนี้รวมทั้งหมด 3.4 ล้านราย
วันที่ 27 สิงหาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลให้ความสําคัญกับการศึกษาของคนไทยทุกคน รวมถึงพัฒนาสร้างโอกาสทางการศึกษาให้เด็กทุกคนได้อยู่ในระบบการศึกษา กองทุนเงินให้กู้ยืมเพื่อการศึกษา (กยศ.) เป็นอีกหน่วยงานสําคัญของรัฐที่ทําหน้าที่ให้กู้ยืมเงินแก่นักเรียนหรือนักศึกษาที่ขาดแคลนทุนทรัพย์เพื่อเป็นค่าเล่าเรียน ค่าใช้จ่ายที่เกี่ยวเนื่องกับการศึกษา และค่าใช้จ่ายที่จําเป็นในการครองชีพระหว่างศึกษา โดยปีการศึกษา 2565 กองทุนฯ ได้เตรียมเงินงบประมาณให้กู้ยืมจํานวน 38,000 ล้านบาท เพื่อรองรับนักเรียน นักศึกษา จํานวนกว่า 600,000 คน จากรายงานของ กยศ.พบว่า มีผู้ยื่นกู้แล้ว 590,796 คน รวมวงเงินให้กู้กว่า 27,881 ล้านบาท (ข้อมูล ณ 31 ก.ค. 65)
ทั้งนี้ งบประมาณที่ให้กู้ยืมไม่ใช้เงินงบประมาณแผ่นดิน แต่ใช้เงินกองทุนที่ลูกหนี้ใช้คืนหนี้ จึงเสมือนกับเป็นเงินที่รุ่นพี่ส่งมอบโอกาสแก่รุ่นน้อง โดยกองทุนมีเงินหมุนเวียนจากการชําระคืนกว่า 30,000 ล้านบาทต่อปี ทําให้กองทุนมีเงินให้นักเรียน นักศึกษารุ่นต่อๆไป โดยไม่ต้องใช้งบประมาณแผ่นดินตั้งแต่ปีการศึกษา 2561 เป็นต้นมา ซึ่งปัจจุบัน มีผู้กู้ยืมที่อยู่ระหว่างชําระหนี้จํานวน 3,458,429 ราย แบ่งเป็น ยอดหนี้คงเหลือจํานวน 337,857 ล้านบาท อยู่ในช่วงปลอดหนี้ 1,056,958 ราย ชําระหนี้เสร็จสิ้นแล้ว 1,633,702 ราย และ เสียชีวิตทุพพลภาพ 68,369 ราย และ กยศ. จะยังคงเดินหน้าให้ความช่วยเหลือผ่านมาตรการต่างๆเพื่อให้ลูกหนี้สามารถผ่อนชําระหนี้ได้ตามศักยภาพ ไม่ต้องแบกภาระดอกเบี้ยปรับ
“สําหรับนักเรียน นักศึกษาสามารถยื่นกู้ยืมและทําธุรกรรมผ่านโทรศัพท์มือถือด้วยแอปพลิเคชัน “กยศ.Connect” และสามารถทําสัญญาเงินกู้ยืมได้โดยไม่ต้องมีผู้ค้ําประกันอีกด้วย ทั้งนี้ การอุดหนุนงบประมาณเป็นไปตามความต้องการและความจําเป็นของผู้ที่ขาดแคลนทุนทรัพย์ในแต่ละปี ย้ํา กยศ.จะเป็นหลักประกันให้ทุกครอบครัว คนที่ขาดแคลนสามารถกู้เงินได้ทุกคน โดยไม่มีข้อจํากัด เพื่อให้โอกาสทุกคนอย่างเท่าเทียมในการเข้าถึงการศึกษา” นางสาวรัชดาฯ กล่าว
................
รัฐบาลไทย-ข่าวทำเนียบรัฐบาล-สหรัฐฯ เตรียมมอบวัคซีนให้ไทยอีก 1 ล้านโดส พร้อมความช่วยเหลือ 5 ล้านเหรียญฯ สู้โควิด
วันพฤหัสบดีที่ 12 สิงหาคม 2564
สหรัฐฯ เตรียมมอบวัคซีนให้ไทยอีก 1 ล้านโดส พร้อมความช่วยเหลือ 5 ล้านเหรียญฯ สู้โควิด
....
นายกรัฐมนตรีเปิดทําเนียบฯ ต้อนรับนางลินดา โธมัส-กรีนฟิลด์ เอกอัครราชทูตผู้แทนถาวรสหรัฐฯ ประจําสหประชาชาติ ในโอกาสเดินทางเยือนประเทศไทย เพื่อหารือในหลายเรื่องสําคัญ โดยเฉพาะสถานการณ์โควิด-19
.
เอกอัครราชทูตผู้แทนถาวรสหรัฐฯ กล่าวชื่นชมรัฐบาลไทยที่ได้จัดสรรวัคซีนอย่างรวดเร็ว เหมาะสม ในการป้องกันการแพร่ระบาดของโรคโควิด โดยนายกรัฐมนตรีขอบคุณรัฐบาลสหรัฐฯ สําหรับความร่วมมือและการสนับสนุนประเทศไทย โดยเฉพาะการบริจาควัคซีนกว่า 1.5 ล้านโดส สะท้อนให้เห็นถึงมิตรภาพของทั้งสองประเทศที่มีมาอย่างยาวนาน
.
และอีกไม่นาน รัฐบาลสหรัฐฯ จะมอบวัคซีนป้องกันโรคโควิด-19 เพิ่มเติมให้ไทยอีก 1 ล้านโดส พร้อมความช่วยเหลือมูลค่า 5 ล้านเหรียญสหรัฐฯ เพื่อสนับสนุนการต่อสู้กับโรคโควิดในประเทศไทย
.
อ่านเพิ่มเติม คลิกhttps://www.thaigov.go.th/news/contents/details/44656
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เครือข่ายแรงงานเพื่อสิทธิประชาชน หายห่วง รมว.เฮ้ง สั่ง กสร. ออกประกาศกระทรวง ขอความร่วมมือนายจ้างให้หญิงตั้งครรภ์ทำงานที่บ้าน ลดเสี่ยงโควิด-19
วันพฤหัสบดีที่ 19 สิงหาคม 2564
เครือข่ายแรงงานเพื่อสิทธิประชาชน หายห่วง รมว.เฮ้ง สั่ง กสร. ออกประกาศกระทรวง ขอความร่วมมือนายจ้างให้หญิงตั้งครรภ์ทํางานที่บ้าน ลดเสี่ยงโควิด-19
เครือข่ายแรงงานเพื่อสิทธิประชาชน หายห่วง รมว.เฮ้ง สั่ง กสร. ออกประกาศกระทรวง
ขอความร่วมมือนายจ้างให้หญิงตั้งครรภ์ทํางานที่บ้าน ลดเสี่ยงโควิด-19
เมื่อวันที่19สิงหาคม2564สมาชิกเครือข่ายแรงงานเพื่อสิทธิประชาชน(Labour Network for People Rights)และตัวแทนครอบครัวแรงงานที่ได้รับผลกระทบจากโควิด-19ซึ่งเป็นเครือข่ายที่รวมตัวกันของแรงงานจากหลายจังหวัดหลายภาคธุรกิจทั้งจากพื้นที่จังหวัดสมุทรปราการและพื้นที่จังหวัดปทุมธานีนําโดยนางสาวศรีไพรนนทรีผู้แทนกลุ่มสหภาพแรงงานย่านรังสิตและใกล้เคียงนางสาวธนพรวิจันทร์ผู้ประสานงานเครือข่ายแรงงานเพื่อสิทธิประชาชนคุณจเด็ดเชาวิไลมูลนิธิหญิงชายก้าวไกลและผู้แทนเครือข่ายฯจากพื้นที่สมุทรปราการสระบุรีรังสิตและปทุมธานีจํานวน10คนขอเข้าพบนายสุชาติชมกลิ่นรัฐมนตรีว่าการกระทรวงแรงงานในฐานะกํากับดูแลงานด้านนโยบายคุณภาพชีวิตแรงงานเพื่อยื่นหนังสือข้อเรียกร้องต่อดังนี้1)สนับสนุนให้บริษัทมีการตรวจคัดกรองเชิงรุกให้กับคนงานเพื่อคัดกรองคนงานที่ติดเชื้ออย่างต่อเนื่อง2)มีมาตรการให้บริษัทจัดหาสถานที่สําหรับคนงานที่ต้องแยกกักตัวรักษา(Community Isolation)ทั้งในส่วนพื้นที่ของบริษัทหรือการประสานชุมชนในการจัดหาสถานที่3)มีมาตรการในการดูแลกลุ่มเปราะบางเช่นกลุ่มคนงานหญิงตั้งครรภ์โดยจัดสถานที่ทํางานใหม่ให้เหมาะสมกับหญิงตั้งครรภ์ให้มีความปลอดภัย4)ต้องเร่งจัดหาวัคซีนเพื่อคนงานอย่างเร่งด่วนและ5)มีมาตรการชัดเชนในการเยียวยาตามสิทธิของลูกจ้างที่มีอยู่และสิทธิในการเยียวยาเพิ่มเติมตามมาตรการของภาครัฐทั้งกลุ่มเปราะบางกลุ่มคนงานหญิงตั้งครรภ์กลุ่มครอบครัวคนงานที่เสียชีวิตจากโควิด-19
นายสุชาติกล่าวว่าสําหรับข้อเรียกร้องดังกล่าวนั้นปัจจุบันกระทรวงแรงงานได้ดําเนินการอยู่แล้วทั้งการตรวจคัดกรองโควิดเชิงรุกในสถานประกอบการการส่งเสริมให้สถานประกอบการดําเนินการตามโครงการFactory Sandboxการฉีดวัคซีนโควิดแก่ผู้ประกันตนและการเยียวยาแรงงานที่ได้รับผลกระทบจากโควิด-19ส่วนมาตรการดูแลกลุ่มเปราะบางเช่นกลุ่มคนงานหญิงตั้งครรภ์โดยจัดสถานที่ทํางานใหม่ให้เหมาะสมกับหญิงตั้งครรภ์ให้มีความปลอดภัยนั้นผมได้ให้กรมสวัสดิการและคุ้มครองแรงงานเร่งออกร่างประกาศกระทรวงโดยเร็วที่สุดและเร่งประชาสัมพันธ์ออกไปเพื่อขอความร่วมมือไปยังสถานประกอบการให้สตรีที่มีผลตรวจว่าตั้งครรภ์ควรกําหนดให้มีการทํางานที่บ้าน(Work from Home)โดยให้จ่ายค่าแรงเต็มจํานวนเพื่อลดความเสี่ยงในการติดเชื้อโควิด-19
นางสาวศรีไพรนนทรีผู้แทนกลุ่มสหภาพแรงงานย่านรังสิตและใกล้เคียงกล่าวว่าขอบคุณท่านรมว.แรงงานที่ท่านได้รับเรื่องรับลูกและแจ้งให้เราทราบในทันทีว่าจะออกประกาศกระทรวงเพื่อแยกคนท้องออกจากพื้นที่เสี่ยงโควิดให้สามารถทํางานที่บ้านได้และได้รับค่าจ้างเต็มจํานวนซึ่งทางเราที่มาในวันนี้รู้สึกหายห่วงที่อย่างน้อยสิ่งที่ได้มาเข้าพบท่านได้รับการดูแลและดําเนินการโดยทันทีเพื่อให้เครือข่ายแรงงานได้มีความปลอดภัยและมีคุณภาพชีวิตที่จากมาตรการต่างๆที่รัฐบาลดูแล
+++++++++++++++++++
กองเผยแพร่และประชาสัมพันธ์
19สิงหาคม2564
รัฐบาลไทย-ข่าวทำเนียบรัฐบาล-ไทย - เมียนมา กระชับความสัมพันธ์ด้านแรงงาน สร้างความมั่นใจ กระบวนการจ้างแรงงานต่างชาติที่เหมาะสม ภายใต้สถานการณ์โควิด – 19 ที่กำลังคลี่คลาย
วันอังคารที่ 24 พฤษภาคม 2565
ไทย - เมียนมา กระชับความสัมพันธ์ด้านแรงงาน สร้างความมั่นใจ กระบวนการจ้างแรงงานต่างชาติที่เหมาะสม ภายใต้สถานการณ์โควิด – 19 ที่กําลังคลี่คลาย
นายสุชาติ ชมกลิ่น รัฐมนตรีว่าการกระทรวงแรงงาน มอบหมาย นายไพโรจน์ โชติกเสถียร อธิบดีกรมการจัดหางาน ประชุมระดับวิชาการไทย – เมียนมา เกี่ยวกับการบริหารจัดการแรงงานเมียนมาในประเทศไทย
ร่วมกับนายมอง มอง ตาน (U Maung Maung Than) อธิบดีกรมแรงงาน กระทรวงแรงงาน สาธารณรัฐแห่งสหภาพเมียนมา ณ โรงแรมดุสิตธานี หัวหิน อําเภอชะอํา จังหวัดเพชรบุรี
โดยนายไพโรจน์ กล่าวว่า รัฐบาลไทยและรัฐบาลเมียนมา มีความสัมพันธ์อันดี และมีความร่วมมืออย่างใกล้ชิดมาโดยตลอด โดยเฉพาะความร่วมมือในด้านแรงงานที่มีการหารือร่วมกันในทุกระยะ เพื่อสร้างความมั่นใจในกระบวนการจ้างแรงงานที่เหมาะสม ภายใต้สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการปรับมาตรการบริหารจัดการแรงงานข้ามชาติให้สอดคล้องกับสถานการณ์ปัจจุบันมากขึ้นภายใต้เงื่อนไขที่ประสงค์ให้แรงงานที่ได้รับการผ่อนผันให้อยู่ในประเทศไทยต้องดําเนินการตามขั้นตอน และระยะเวลาที่กําหนด
นายไพโรจน์ ระบุว่า ที่ประชุมได้หารือร่วมกันใน 11 ประเด็น ครอบคลุมการบริหารจัดการแรงงานเมียนมาในประเทศไทย และที่อยู่ระหว่างดําเนินการเพื่อนําเข้าแรงงานข้ามชาติสัญชาติเมียนมามาทํางาน ตาม MOU และการนําเข้ามาทํางานบริเวณชายแดนในลักษณะไป - กลับ หรือตามฤดูกาล ตามมาตรา 64
โดยทางการเมียนมามีความห่วงใยแรงงานชาวเมียนมาที่อาจมาดําเนินการ ณ ศูนย์ CI ไม่ทันภายในกําหนด เนื่องจากศูนย์ CI สามารถให้บริการได้วันละ 650 คน ซึ่งทางการไทย โดยกระทรวงแรงงาน จะช่วยประชาสัมพันธ์ข่าวสาร เร่งรัดนายจ้างที่จ้างงานแรงงานสัญชาติเมียนมาให้เข้ามาดําเนินการ ณ ศูนย์ CI ตั้งแต่เนิ่นๆ เพื่อป้องกันความแออัดในช่วงวันท้าย ๆ ของการดําเนินการ ทั้งนี้ ทางฝ่ายไทยเชื่อมั่นว่าการประชุมหารืออย่างสร้างสรรค์และมีไมตรีจิตในครั้งนี้ จะเป็นนิมิตรหมายที่สําคัญที่จะนําไปสู่ความร่วมมือด้านแรงงานอย่างใกล้ชิดต่อไป
ด้านนายมอง มอง ตาน (U Maung Maung Than) อธิบดีกรมแรงงาน กระทรวงแรงงาน สาธารณรัฐแห่งสหภาพเมียนมา กล่าวว่า ขอขอบคุณรัฐมนตรีว่าการกระทรวงแรงงาน ท่านสุชาติ ชมกลิ่น ที่เห็นถึงความสําคัญและผลักดันการปรับลดค่าธรรมเนียมตรวจลงตรา Visa จนที่ประชุมคณะกรรมการนโยบายการบริหารจัดการการทํางานของคนต่างด้าว (คบต.) เมื่อวันที่ 19 พฤษภาคม 2565 มีมติเห็นชอบปรับลดค่าธรรมเนียมการตรวจลงตรา จาก 2,000 บาท เหลือ 500 บาท
รัฐบาลไทย-ข่าวทำเนียบรัฐบาล-ครม. ไฟเขียว ร่างกรอบความร่วมมือ "การเรียนสอนภาษาจีน" หนุนให้ทุนการศึกษา พัฒนาครูอาชีวะ จัดหาครูอาสาสมัครสอนภาษาจีน
วันจันทร์ที่ 18 เมษายน 2565
ครม. ไฟเขียว ร่างกรอบความร่วมมือ "การเรียนสอนภาษาจีน" หนุนให้ทุนการศึกษา พัฒนาครูอาชีวะ จัดหาครูอาสาสมัครสอนภาษาจีน
.....
ที่ประชุม ครม. (12 เม.ย. 65) เห็นชอบร่างกรอบความร่วมมือว่าด้วยการส่งเสริมความร่วมมือด้านการเรียนการสอนภาษาจีน ระหว่างกระทรวงการอุดมศึกษา วิทยาศาสตร์ วิจัยและนวัตกรรม (อว.) กับศูนย์แลกเปลี่ยนและส่งเสริมความร่วมมือด้านภาษาจีนระหว่างประเทศ กระทรวงศึกษาธิการแห่งสาธารณรัฐประชาชนจีน
.
มุ่งกระชับความร่วมมือด้านการแลกเปลี่ยนภาษาและวัฒนธรรม การพัฒนาหลักสูตรภาษาจีน การสอนภาษาจีนและอาชีวศึกษาและเทคโนโลยี คาดว่าจะมีพิธีลงนามในวันที่ 20 เม.ย. 65
.
โดยจะมีผลนับตั้งแต่วันที่ทั้ง 2 ฝ่ายลงนาม มีอายุ 5 ปี และขยายเวลาออกไปอีก 5 ปีอัตโนมัติ เว้นแต่ฝ่ายใดฝ่ายหนึ่งแจ้งยกเลิกเป็นลายลักษณ์อักษร ให้อีกฝ่ายหนึ่งได้ทราบล่วงหน้าอย่างน้อย 90 วัน
.
ทั้งนี้ กรอบความร่วมมือดังกล่าว มีแนวทางความร่วมมือ ได้แก่
-ดําเนินการโครงการให้ทุนการศึกษาแก่ครูสอนภาษาจีนในระดับปริญญาตรี ปริญญาโท และปริญญาเอก
-พัฒนาอาจารย์และครูผู้สอนระดับอาชีวศึกษาในด้านภาษาจีนและอาชีวศึกษาและเทคโนโลยี
-จัดส่งครูอาสาสมัครสอนภาษาจีนไปยังสถาบันอุดมศึกษา
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลผลักดันการท่องเที่ยวในประเทศต่อเนื่อง นายกรัฐมนตรีมอบกระทรวงการคลังพิจารณาจัดงบประมาณสนับสนุนมาตรการกระตุ้น ททท.จัดกิจกรรมดึงดูดแหล่งท่องเที่ยวรายภาค
วันพฤหัสบดีที่ 9 มิถุนายน 2565
รัฐบาลผลักดันการท่องเที่ยวในประเทศต่อเนื่อง นายกรัฐมนตรีมอบกระทรวงการคลังพิจารณาจัดงบประมาณสนับสนุนมาตรการกระตุ้น ททท.จัดกิจกรรมดึงดูดแหล่งท่องเที่ยวรายภาค
รัฐบาลผลักดันการท่องเที่ยวในประเทศต่อเนื่อง นายกรัฐมนตรีมอบกระทรวงการคลังพิจารณาจัดงบประมาณสนับสนุนมาตรการกระตุ้น ททท.จัดกิจกรรมดึงดูดแหล่งท่องเที่ยวรายภาค
วันที่ 9 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้ให้ความสําคัญกับการผลักดันการฟื้นตัวที่ต่อเนื่องของการท่องเที่ยวทั้งส่วนของนักท่องเที่ยวจากต่างประเทศและการส่งเสริมให้คนไทยเที่ยวในประเทศ โดยในส่วนของมาตรการกระตุ้นการท่องเที่ยวในประเทศนั้น นายกรัฐมนตรีได้มอบหมายกระทรวงการคลังให้พิจารณาจัดงบประมาณสนับสนุนตามความเหมาะสม จัดลําดับความสําคัญของการใช้จ่ายงบประมาณกับการดูแลประชาชนในโครงการอื่น ๆ
นอกจากนี้ นายกรัฐมนตรีได้มอบหมายให้หน่วยงานเกี่ยวข้องมีกิจกรรมเพื่อสร้างความน่าสนใจของแหล่งท่องเที่ยว เพื่อดึงดูดให้คนไทยเที่ยวในประเทศ ลดการออกไปเที่ยวต่างประเทศ ช่วยฟื้นฟูการท่องเที่ยวในประเทศและช่วยดูแลไม่ให้เงินไหลออกจากประเทศด้วย ล่าสุด การท่องเที่ยวแห่งประเทศไทย(ททท.) ได้บูรณาการกับหน่วยงานที่เกี่ยวข้องทั้งภาครัฐ เอกชน ในการจัดกิจกรรมทางการตลาดต่างๆ ตามแคมเปญ “เที่ยวเมืองไทย Amazing ยิ่งกว่าเดิม” มีกลยุทธ์แบบพุ่งเป้าสร้างความน่าสนใจของแหล่งท่องเที่ยวในแต่ละภูมิภาค ไม่ว่าจะเป็นเสน่ห์วันวานเมืองเหนือ, เทรนดี้ C2ภาคกลาง, สบ๊ายสบาย ภาคตะวันออก, หลงรักแผ่นดินอีสาน และ หรอยแรงแหล่งใต้
น.ส.ไตรศุลี กล่าวว่า จากที่ได้เล็งเห็นความสําคัญในการกระตุ้นการท่องเที่ยวในประเทศให้ต่อเนื่อง คณะรัฐมนตรี(ครม.) เมื่อวันที่ 4 พ.ย. 2564 ได้อนุมัติหยุดราชการปี 2565 เพิ่มเป็นกรณีพิเศษ ได้แก่วันศุกร์ที่ 15 ก.ค., วันศุกร์ที่ 29 ก.ค., วันศุกร์ที่ 14 ต.ค. และ วันศุกร์ที่ 30 ธ.ค. 2565 เพื่อให้มีวันหยุดยาวเชื่อมโยงกับวันหยุดประจําสัปดาห์ ช่วยกระตุ้นให้เกิดการเดินทางและส่งผลดีต่อเศรษฐกิจในภาพรวมของประเทศ โดยเฉพาะภาคธุรกิจและการท่องเที่ยวที่ได้รับผลกระทบจากโควิด-19
“นายกรัฐมนตรีย้ํากับทุกหน่วยงานว่า การผลักดันฟื้นฟูภาคการท่องเที่ยวต้องให้ความสําคัญกับการกระจายรายได้สู่เมืองรอง ผลักดันการท่องเที่ยวชุมชน กระจายรายได้สู่ท้องถิ่น เพื่อให้ความเข้มแข็งเกิดขึ้นตั้งแต่ระดับฐานรากของเศรษฐกิจ” น.ส.ไตรศุลี กล่าว
ทั้งนี้ ปี 2565 กระทรวงการท่องเที่ยวและกีฬา ได้ตั้งเป้าส่งเสริมให้เกิดการท่องเที่ยวทั่วประเทศในปีนี้ 160 ล้านคน-ครั้ง สร้างรายได้ 6.56 แสนล้านบาท โดยเป็นการเดินทางท่องเที่ยวและรายได้ที่เกิดขึ้นทั้งในส่วนกลางและส่วนภูมิภาค ประกอบด้วย กรุงเทพฯ 26.69 ล้านคน-ครั้ง รายได้ 2.03 แสนล้านบาท ภาคกลาง 19.02 คน-ครั้ง รายได้ 2.98 หมื่นล้านบาท
ภาคตะวันตก 23.86 ล้านคน-ครั้ง รายได้ 6.11 หมื่นล้านบาท ภาคตะวันออก 17.99 ล้านคน-ครั้ง รายได้ 8.74 หมื่นล้านบาท ภาคใต้ 22.14 ล้านคน-ครั้ง รายได้ 1.05 แสนล้านบาท ภาคเหนือ 20.66 ล้านคน-ครั้ง สร้างรายได้ 1.10 แสนล้านบาท และภาคตะวันออกเฉียงเหนือ 26.62 ล้านคน-ครั้ง สร้างรายได้ 5.88 หมื่นล้านบาท
................................
รัฐบาลไทย-ข่าวทำเนียบรัฐบาล-ศบค. ยกเลิกเคอร์ฟิว - พื้นที่สีแดงเข้ม และเพิ่มพื้นที่นำร่องท่องเที่ยวเป็น 7 จว. เริ่ม 1 ธ.ค. 64
วันศุกร์ที่ 26 พฤศจิกายน 2564
ศบค. ยกเลิกเคอร์ฟิว - พื้นที่สีแดงเข้ม และเพิ่มพื้นที่นําร่องท่องเที่ยวเป็น 7 จว. เริ่ม 1 ธ.ค. 64
....
ที่ประชุม ศบค. (26 พ.ย.) มีมติปรับระดับพื้นที่สถานการณ์ทั่วราชอาณาจักร โดยพื้นที่ควบคุมสูงสุดและเข้มงวด (สีแดงเข้ม) เหลือ 0 จว. พร้อมยกเลิกการห้ามออกนอกเคหสถาน (เคอร์ฟิว)/ พื้นที่ควบคุมสูงสุด (สีแดง) 23 จว./ พื้นที่ควบคุม (สีส้ม) 23 จว./ พื้นที่เฝ้าระวังสูง (สีเหลือง) จากเดิม 5 จว. ปรับเป็น 24 จว./ พื้นที่สีฟ้า (นําร่องท่องเที่ยว) เพิ่มเป็น 7 จว. ได้แก่ กทม. กระบี่ กาญจนบุรี นนทบุรี ปทุมธานี พังงา และภูเก็ต
.
สําหรับมาตรการเดินทางเข้าราชอาณาจักร ได้มีการปรับการตรวจหาเชื้อหลังเข้าประเทศสําหรับนักท่องเที่ยวกลุ่ม Test and Go เป็น ATK จากเดิมที่ต้องตรวจด้วยวิธีRT-PCR พร้อมกักตัวเป็นเวลา 1 วัน แต่ยังคงต้องมีผลตรวจหาเชื้อโควิด-19 ด้วยวิธี RT-PCR ภายใน 72 ชม. ก่อนเดินทางเช่นเดิม ยกเว้นเด็กอายุต่ํากว่า 6 ปี เริ่ม 16 ธ.ค. 64
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-2 ชั่วโมง 45 นาที จำหน่ายหมดเกลี้ยง “ยิ่งออมยิ่งได้บนวอลเล็ต สบม.” รอพบ “ยิ่งออมยิ่งได้” ผ่าน 4 ธนาคารตัวแทน วันที่ 12 กรกฎาคม 2564 นี้
วันจันทร์ที่ 5 กรกฎาคม 2564
2 ชั่วโมง 45 นาที จําหน่ายหมดเกลี้ยง “ยิ่งออมยิ่งได้บนวอลเล็ต สบม.” รอพบ “ยิ่งออมยิ่งได้” ผ่าน 4 ธนาคารตัวแทน วันที่ 12 กรกฎาคม 2564 นี้
การจําหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี อัตราดอกเบี้ยเฉลี่ย 1.80% ต่อปี ประสบความสําเร็จและได้รับการตอบรับจากประชาชนเป็นอย่างดี โดยจําหน่ายได้ครบ 10,000 ล้านบาท ในเวลา 11.15 น.
นางแพตริเซีย มงคลวนิช ผู้อํานวยการสํานักงานบริหารหนี้สาธารณะ เปิดเผยว่า การจําหน่ายพันธบัตรออมทรัพย์พิเศษ “ยิ่งออมยิ่งได้บนวอลเล็ต สบม.” รุ่นอายุ 3 ปี อัตราดอกเบี้ยเฉลี่ย 1.80% ต่อปี ประสบความสําเร็จและได้รับการตอบรับจากประชาชนเป็นอย่างดี โดยจําหน่ายได้ครบ 10,000 ล้านบาท ในเวลา 11.15 น.
สบน. ขอขอบคุณประชาชนที่ให้ความสนใจลงทุนพันธบัตรออมทรัพย์พิเศษรุ่น “ยิ่งออมยิ่งได้บนวอลเล็ต สบม.” และพบกับพันธบัตรออมทรัพย์พิเศษ “ยิ่งออมยิ่งได้” ที่จะจําหน่ายผ่าน 4 ธนาคารตัวแทนจําหน่าย ได้แก่ ธนาคารกรุงเทพฯ ธนาคารกรุงไทยฯ ธนาคารกสิกรไทยฯ และธนาคารไทยพาณิชย์ฯ ซึ่งจะจําหน่ายพร้อมกันทั้งประชาชนและนิติบุคคลไม่แสวงหาผลกําไร ในวันที่ 12 – 23 กรกฎาคม 2564 โดยจําหน่าย รุ่นอายุ 4 ปี อัตราดอกเบี้ยแบบขั้นบันไดเฉลี่ยร้อยละ 1.90 ต่อปี ให้กับประชาชน และรุ่นอายุ 10 ปี อัตราดอกเบี้ยคงที่ร้อยละ 2.20 ต่อปี ตามลําดับ
สํานักพัฒนาตลาดตราสารหนี้ สํานักงานบริหารหนี้สาธารณะ
โทร. 0 2271 7999 ต่อ 5809/ 0 2265 8050 ต่อ 5307
รัฐบาลไทย-ข่าวทำเนียบรัฐบาล-กรมทางหลวงชนบท เพิ่มคุณภาพชีวิตที่ดีให้กับประชาชนในพื้นที่อย่างเป็นรูปธรรม ตามนโยบายของรัฐมนตรีว่าการกระทรวงคมนาคม
วันอังคารที่ 19 กรกฎาคม 2565
กรมทางหลวงชนบท เพิ่มคุณภาพชีวิตที่ดีให้กับประชาชนในพื้นที่อย่างเป็นรูปธรรม ตามนโยบายของรัฐมนตรีว่าการกระทรวงคมนาคม
สร้างสะพานคอนกรีตเสริมเหล็กข้ามแม่น้ําน่าน จังหวัดพิษณุโลก ร่นระยะทาง 12 กิโลเมตร เสร็จสมบูรณ์
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานคอนกรีตเสริมเหล็กข้ามแม่น้ําน่าน อําเภอเมือง จังหวัดพิษณุโลก ซึ่งได้ก่อสร้างเป็นสะพานคอนกรีตเสริมเหล็กยาว 140 เมตร ผิวจราจรกว้าง 9 เมตร ทางเท้ากว้างข้างละ 1 เมตร พร้อมก่อสร้างถนนต่อเชื่อมผิวจราจรแบบคอนกรีตเสริมเหล็ก กว้าง 7 เมตร ยาว 491 เมตร มีไหล่ทาง รวมถึง ได้ติดตั้งป้ายจราจร ตีเส้นผิวจราจรและวางท่อ ใช้งบประมาณในการก่อสร้าง 33.288 ล้านบาท
ปัจจุบัน ทช. ได้ดําเนินการก่อสร้างสะพานเสร็จสมบูรณ์และเปิดให้ประชาชนได้ใช้สัญจรเรียบร้อยแล้ว โดยสะพานดังกล่าวจะช่วยยกระดับคุณภาพชีวิตให้ประชาชนในพื้นที่ เนื่องจากสามารถร่นระยะทางได้ประมาณ 12 กิโลเมตร ลดระยะเวลา ลดค่าใช้จ่ายในการเดินทางให้ประชาชนสามารถสัญจรและขนส่งพืชผลทางการเกษตรได้อย่างสะดวกรวดเร็วปลอดภัยมากยิ่งขึ้น ตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-รถไฟฟ้า MRT สายสีน้ำเงิน และสายสีม่วง รวมถึงอาคารและลานจอดแล้วจรทุกแห่ง แจ้งเปิดให้บริการถึงเวลา 21.00 น.
วันเสาร์ที่ 10 กรกฎาคม 2564
รถไฟฟ้า MRT สายสีน้ําเงิน และสายสีม่วง รวมถึงอาคารและลานจอดแล้วจรทุกแห่ง แจ้งเปิดให้บริการถึงเวลา 21.00 น.
ตั้งแต่วันจันทร์ที่ 12 กรกฎาคม 2564 เป็นต้นไป
ตามที่ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. ได้มีมติจํากัดเวลาให้บริการของระบบขนส่งสาธารณะ โดยหยุดให้บริการ ในช่วงเวลา 21.00-04.00 น. ในพื้นที่ควบคุมสูงสุดและเข้มงวด 10 จังหวัด ได้แก่กรุงเทพมหานคร นครปฐม นนทบุรี ปทุมธานี สมุทรปราการ สมุทรสาคร ปัตตานี ยะลา นราธิวาส และสงขลา โดยนายศักดิ์สยาม ชิดชอบ รัฐมนตรีว่าการกระทรวงคมนาคม ได้มีนโยบายให้หน่วยงานที่เกี่ยวข้องแจ้งประชาชนให้รับทราบ มีผลบังคับใช้ ตั้งแต่วันที่ 12 กรกฎาคม 2564 เป็นต้นไป นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) เปิดเผยว่า รฟม. และ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ผู้ให้บริการรถไฟฟ้า MRT พร้อมให้ความร่วมมือดําเนินการตามนโยบายของรัฐบาลและรัฐมนตรีว่าการกระทรวงคมนาคม โดยตั้งแต่วันที่ 12 กรกฎาคม 2564 เป็นต้นไป รถไฟฟ้า MRT จะปรับเวลาให้บริการดังนี้ รถไฟฟ้ามหานคร สายเฉลิมรัชมงคล (MRT สายสีน้ําเงิน)เวลา 06.00 - 21.00 น. และรถไฟฟ้ามหานครสายฉลองรัชธรรม (MRT สายสีม่วง) เวลา 05.30 - 21.00 น. (รถไฟขบวนสุดท้ายถึงสถานีปลายทางเวลา 21.00 น.) จนกว่าจะมีประกาศเปลี่ยนแปลง ทั้งนี้ ผู้โดยสารโปรดตรวจสอบตารางการเดินรถและเวลารถไฟขบวนสุดท้าย ได้จากประกาศภายในสถานีหรือ เฟซบุ๊ก: MRT Bangkok Metro / โมบายแอปพลิเคชัน : Bangkok MRT และเว็บไซต์ www.bemplc.co.th หรือ สอบถามรายละเอียดเพิ่มเติมได้ที่ศูนย์บริการข้อมูลโทร. 0 2624 5200
ในส่วนของอาคารและลานจอดแล้วจรของ รฟม. จะเปลี่ยนแปลงเวลาให้บริการเป็นตั้งแต่เวลา 05.00 ถึง 21.00 น. เพื่อให้สอดคล้องกับระยะเวลาให้บริการของรถไฟฟ้า โดยปัจจุบัน รฟม. มีที่จอดรถในแนวสายทางรถไฟฟ้า MRT สายสีน้ําเงิน จํานวน 10 สถานี ประกอบด้วย 4 อาคาร และ 10 ลานจอดรถ ได้แก่ อาคารจอดแล้วจรสถานีลาดพร้าว สถานีศูนย์วัฒนธรรมแห่งประเทศไทย สถานีหลักสอง (2 อาคาร) ลานจอดแล้วจรสถานีรัชดาภิเษก สถานีห้วยขวาง สถานีศูนย์วัฒนธรรมแห่งประเทศไทย (2 ลาน) สถานีพระราม 9 สถานีเพชรบุรี สถานีสุขุมวิท สถานีศูนย์การประชุมแห่งชาติสิริกิติ์ (2 ลาน) และสถานีสามย่าน ที่จอดรถในแนวสายทางรถไฟฟ้า MRT สายสีม่วง จํานวน 4 สถานี ได้แก่ อาคารจอดแล้วจรสถานีคลองบางไผ่ สถานีสามแยกบางใหญ่ สถานีบางรักน้อยท่าอิฐ และสถานีแยกนนทบุรี 1 ที่จอดรถในแนวสายทางรถไฟฟ้าสายสีเขียว ช่วงแบริ่ง - สมุทรปราการ จํานวน 1 สถานี ได้แก่ ลานจอดแล้วจรสถานีเคหะฯ และที่จอดรถในแนวสายทางรถไฟฟ้าสายสีเขียว ช่วงหมอชิต – สะพานใหม่ – คูคต จํานวน 2 สถานี ได้แก่ อาคารจอดแล้วจรสถานีแยก คปอ. และสถานีคูคต
สําหรับสถานการณ์การแพร่ระบาดเชื้อไวรัสโควิด-19 ในปัจจุบัน รฟม. และ BEM ได้ตระหนักและห่วงใยในความปลอดภัยของผู้โดยสาร โดยยังคงดําเนินการมาตรการป้องกันการแพร่ระบาดเชื้อไวรัสโควิด-19 ในระบบรถไฟฟ้า MRT ทั้ง 2 สายอย่างเข้มงวดและต่อเนื่อง เพื่อสร้างความเชื่อมั่นให้แก่ผู้ใช้บริการ พร้อมทั้งขอความร่วมมือผู้โดยสารรักษาระยะห่างทางสังคม หรือ Social Distancing สวมใส่หน้ากากผ้าหรือหน้ากากอนามัยตลอดระยะเวลาการใช้บริการ สแกน QR Code ไทยชนะ ที่ติดอยู่ในตู้โดยสาร เพื่อเช็คอิน และให้ความร่วมมือกับเจ้าหน้าที่ตรวจวัดอุณหภูมิร่างกายก่อนเข้าใช้บริการเพื่อความปลอดภัยของทุกคน
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันพฤหัสบดีที่ 7 เมษายน 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันนี้ (7 เมษายน 2565) เวลา 8.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารระดับสูงเข้าร่วมประชุม ณ ห้องประชุม อก.1 อาคารสํานักงานปลัดกระทรวงอุตสาหกรรม
โดยที่ประชุมได้รับทราบประกาศ แนวทางการปฏิบัติราชการ เพื่อรองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) สถานการณ์ตามมาตรการการป้องกันโรคติดเชื้อไวรัสโคโรนา 2019 (COVID-19)ในสถานประกอบการ ข้อมูลสถานการณ์ผลผลิตอ้อย การปล่อยสินเชื่อของกองทุนพัฒนาเอสเอ็มอีตามแนวประชารัฐ เพื่อช่วยเหลือเอสเอ็มอีให้เข้าถึงแหล่งทุน เพิ่มศักยภาพ เสริมสภาพคล่อง กําหนดการจัดงานสถานาปนากระทรวงอุตสาหกรรม ครบรอบ 80 ปี ในวันที่ 5 พฤษภาคม 2565
#กระทรวงอุตสาหกรรม
#ประชุมผู้บริหารระดับสูง
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีติดตามสถานการณ์ "พายุมู่หลาน" อย่างใกล้ชิด สั่งการหน่วยงานในพื้นที่เร่งช่วยเหลือประชาชนเร่งด่วน
วันเสาร์ที่ 13 สิงหาคม 2565
โฆษกรัฐบาลเผยนายกรัฐมนตรีติดตามสถานการณ์ "พายุมู่หลาน" อย่างใกล้ชิด สั่งการหน่วยงานในพื้นที่เร่งช่วยเหลือประชาชนเร่งด่วน
โฆษกรัฐบาลเผยนายกรัฐมนตรีติดตามสถานการณ์ "พายุมู่หลาน" อย่างใกล้ชิด สั่งการหน่วยงานในพื้นที่เร่งช่วยเหลือประชาชนเร่งด่วน
วันนี้ (13 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากอิทธิพลของ "พายุมู่หลาน" ได้พัดกระหน่ําโดยเฉพาะภาคเหนือ และภาคอีสานส่งผลทําให้เกิด "น้ําท่วม" ในหลายพื้นที่ได้รับผลกระทบเป็นวงกว้าง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์อย่างใกล้ชิด สั่งการหน่วยงานในพื้นที่เร่งช่วยเหลือเป็นการด่วน เพื่อบรรเทาความเดือดร้อนและผลกระทบต่อประชาชน พร้อมกําชับให้จัดเวรยามเฝ้าดูสถานการณ์น้ําอย่างต่อเนื่อง หวั่นเกิดอันตรายต่อพี่น้องประชาชน
โฆษกรัฐบาลกล่าวว่า นายกรัฐมนตรีมอบหมายให้กองทัพนํากําลังพลลงพื้นที่ช่วยเหลือประชาชน คอยอํานวยความสะดวกเรื่องการเดินทาง โดยเฉพาะผู้ที่ต้องการความช่วยเหลือเป็นพิเศษ ให้จัดเรือท้องแบน รวมถึงรถยกสูงมาอํานวยความสะดวก พร้อมปรุงอาหารแจกจ่ายประชาชนที่ได้รับผลกระทบ ในส่วนของท้องถิ่นและฝ่ายปกครอง นายกรัฐมนตรีขอให้จัดเจ้าหน้าที่ออกตรวจตรา คอยสอบถามประชาชน เพื่อให้ความช่วยเหลือ ทั้งนี้ เพื่อความปลอดภัย นายกรัฐมนตรีขอให้ระมัดระวังกระแสไฟฟ้าโดยเฉพาะในพื้นที่น้ําท่วมขัง
"ขอให้เฝ้าระวังต่อไปอย่างใกล้ชิด โดยเฉพาะสถานการณ์น้ําป่าไหลหลาก และบริเวณใกล้แม่น้ําสายหลัก เนื่องจากสภาพอากาศยังครึ้มฟ้าครึ้มฝนและมีฝนตกลงมาอย่างต่อเนื่อง และขอให้ระมัดระวังการเดินทางสัญจรในช่วงระยะนี้เป็นพิเศษ" โฆษกรัฐบาลกล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งช่วยเหยื่อคดี FOREX-3D หลังสั่งฟ้อง 25 ราย ยึดทรัพย์ 570 ล้านบาท
วันเสาร์ที่ 30 กรกฎาคม 2565
รัฐมนตรีว่าการกระทรวงยุติธรรม เร่งช่วยเหยื่อคดี FOREX-3D หลังสั่งฟ้อง 25 ราย ยึดทรัพย์ 570 ล้านบาท
รัฐมนตรีว่าการกระทรวงยุติธรรม เร่งช่วยเหยื่อคดี FOREX-3D หลังสั่งฟ้อง 25 ราย ยึดทรัพย์ 570 ล้านบาท เผย อยู่ระหว่างเฉลี่ยเงินคืนผู้เสียหาย เล็งแก้กฎหมายเอาผิดแม่ทีม ปิดช่องคนร้ายหอบเงินหนีนอกประเทศ เตรียมประสาน ธปท.หาแนวทาง
วันที่ 30 กรกฎาคม 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการดําเนินคดีแชร์ลูกโซ่ FOREX-3D ว่า คดีนี้มีผู้เสียหายยื่นหนังสือร้องเรียนตั้งแต่ เดือน ต.ค. 2562 มีผู้เสียหาย จํานวน 9,804 คน มูลค่าความเสียหาย 1,908 ล้านบาท โดยกรมสอบสวนคดีพิเศษ (ดีเอสไอ) ได้รับเป็นคดีพิเศษตั้งแต่ เดือน พ.ย. 2562 และได้จับกุมตัวผู้ต้องหาหลักในคดีนี้พร้อมรถยนต์หรูเมื่อเดือน ม.ค. 2564 โดยที่ผ่านมาดีเอสไอ ได้บูรณาการร่วมกับ สํานักงานป้องกันและปราบปรามการฟอกเงิน (ปปง.) ในส่วนของการยึดทรัพย์สินที่เกี่ยวข้องกับการกระทําความผิดมาโดยตลอด โดยได้ยึดทรัพย์สิน 3 ครั้ง 184 รายการ ทั้งที่ดิน ห้องชุด บัญชีเงินฝาก รถยนต์และอื่นๆรวมมูลค่า 570 ล้านบาท และสั่งฟ้องผู้ต้องหาไป 25 ราย อยู่ระหว่างการสอบสวนและดําเนินการผู้กระทําผิดเพิ่มเติมอีก 16 ราย ในส่วนของทรัพย์สินนั้น อยู่ระหว่างการดําเนินการเพื่อเฉลี่ยทรัพย์สินคืนแก่ผู้เสียหาย
นายสมศักดิ์ กล่าวอีกว่า นอกจากนี้ ในส่วนของการป้องกันการกระทําผิดเกี่ยวกับแชร์ลูกโซ่ ทางดีเอสไอ ได้มีข้อสังเกตประเด็นข้อกฎหมายเพื่อเป็นแนวทางในการแก้ไขเพิ่มเติม พ.ร.ก.การกู้ยืมเงินที่เป็นการฉ้อโกงประชาชน พ.ศ.2527 ซึ่งส่วนสําคัญในแชร์ลูกโซ่ คือ แม่ทีม ที่เป็นกลไกสําคัญที่ทําให้เกิดแชร์ลูกโซ่ เป็นผู้เข้าร่วมลงทุนรายแรกๆ และได้รับผลประโยชน์ตอบแทนจากการชักชวนผู้อื่นด้วย แต่ในกฎหมายไม่มีบทลงโทษกําหนดไว้ ซึ่งทางดีเอสไอเห็นว่า ควรกําหนดบทลงโทษกับแม่ทีมหรือผู้ชักชวนที่รู้เห็น ว่าการลงทุนลักษณะนี้เป็นแชร์ลูกโซ่ ซึ่งควรแก้ไขในมาตรา 5/1 เพราะการลงโทษแม่ทีมหรือผู้ชักชวน จะเป็นการตัดข้อต่อของแชร์ลูกโซ่ได้ตั้งแต่ต้น แต่ก็ยังจะสามารถให้สิทธิกันแม่ทีมไว้เป็นพยาน เพื่อนําไปสู่การจับต้นตออีกด้วย
"ในเรื่องของการปรับแก้กฎหมายที่มีมานานให้สอดคล้องกับบริบทของปัจจุบันเป็นสิ่งที่เราควรทําให้เกิดประโยชน์สูงสุดแก่ประชาชน โดยอาจจะศึกษากฎหมายของประเทศอื่นๆควบคู่กันไปด้วยว่าสิ่งไหนเหมาะกับบ้านเราหรือไม่ ในส่วนของคดี FOREX-3D ผมขอให้หน่วยงานที่เกี่ยวข้องเร่งดําเนินการให้เร็วที่สุด เพราะคดีนี้มีคนเดือดร้อนจํานวนมาก ผู้เสียหายอยากได้เงินคืน ซึ่งหากเราจะแก้กฎหมายก็ให้คํานึงถึงวิธีการอายัดเงินให้เร็วด้วย เพื่อไม่ให้คนร้ายยักย้ายถ่านโอนเงินออกนอกประเทศได้ โดยอาจจะต้องหารือกับทาง ธนาคารแห่งประเทศไทย และสถาบันการเงินต่างๆ ให้ช่วยแนะนําในเรื่องนี้ด้วย"นายสมศักดิ์ กล่าว